Dere
har takket ja til å bli vertsfamilie og ønske en ungdom velkommen inn i familien. Det setter 4H Norge stor pris på. Om ikke så lenge får dere besøk av en person som skal bo hos dere i en bestemt periode. I den for forbindelse har dere kanskje noen tanker, spørsmål og forventninger. Håper dette vil bidra!

Gratulerer med å bli vertsfamilie!

**Formål**Det å være vertsfamilie innebærer at dere bidrar til kulturutveksling. Dere gir en annen person mulighet til å oppleve hvordan det er å bo i en helt vanlig norsk familie, og dere får mulighet til å dele egen kultur og verdier samt lære om kulturen fra hennes/hans hjemsted.
 **Dette forventes at vertsfamilier …**

* inkluderer personen i familien slik at han/hun føler seg som et familiemedlem.
* inkluderer personen i hverdagslivet. Det forventes at de skal være med på aktiviteter, jobbing og fritid. Gi gjerne personen noen plikter på samme måte som øvrige familiemedlemmer.
* vet at personen behøver ikke å ha selskap hele tiden, men skal heller ikke overlates for mye til seg selv.
* er åpen for å lære om 4H eller tilsvarende organisasjon i andre land.
* bidrar til å oppfylle målsetningen om større tverrkulturell toleranse og åpenhet.
* betaler for kost og losji. Et tips er å dra på utflukter som er gratis eller ikke koster så mye. Dere får ingen kompensasjon fra 4H siden det er frivillig å være vertsfamilie. Ungdommene har med seg lommepenger hjemmefra, og skal selv dekke personlige utgifter og suvenirer.
* gjør så godt dere kan med å kommunisere på engelsk med den innreisende. Det går fint å kommunisere med enkel engelsk og kroppsspråk.

For mer informasjon om det å være vertsfamilie finnes på <https://4h.no/hva-skjer/internasjonalt-utveksling/vertsfamilie/> .

Lykke til med å være vertsfamilie!

Andre spørsmål kan sendes til leder i NIFYEA Liv Elin Vangen på vilelin@hotmail.com eller på mobilnummer 95757018

Med vennlig hilsen Norske IFYE-alumner (NIFYEA) og 4H Norge

**Tidligere vertsfamilier forteller:**

**”Vi kan varmt anbefale å ha en IFYE i hus. Hun var utrolig takknemlig for alt, og sa hele tiden hvor stor pris hun satte på oss og oppholdet. Samtidig fikk vi veldig mye tilbake, både hvordan Maria er, og alt vi delte fra hverandres opplevelser, kultur og land. Hun hadde veldig mye å lære oss, og var samtidig nysgjerrig på norsk kultur og virke. Og Marius og Andrea har for alltid ei storesøster i Tyskland”.**

**Mvh May Kristin Gudbrandsen m/fam**

 **”Vi har vært vertsfamilie 13 ganger. Det er like spennende hver gang å få en ny kultur inn i huset uten å reise ut på ferie. Vi har tatt IFYE-ene med på helt dagligdagse gjøremål og utflukter samt en helgetur i løpet av deres opphold hos oss. For de kan det være spennende å være med i matbutikken, sykle i nærmiljøet eller besøke noen slektninger/venner. Jeg husker godt ei som aldri hadde badet i saltvann. Noe vi tar som selvfølge, er ikke sikkert at de har opplevd”.**

**Mvh Ida Kristin Kihle Gravermoen m/fam**